উত্তরবঙ্গের অনেক স্কুলেই ভূমিকম্পের পর ছুটি দিয়ে দেওয়া হয়। তখন সবে অনেকেই স্কুল-কলেজ, অফিসকাছারির জন্য রওনা দিয়েছেন। কেউ বা পৌঁছেও গিয়েছেন গন্তব্যে। এমন সময়ে হঠাৎই কম্পন টের পান মানুষ। আতঙ্কে বহু মানুষ রাস্তায় বেরিয়ে আসেন ঘরবাড়ি, অফিস ছেড়ে। কলকাতা আর সল্টলেকেও নানা বহুতলের নীচে জড়ো হতে দেখা যায় অনেককেই। মোবাইলের সংযোগও কোথাও কোথাও বিচ্ছিন্ন হয়ে যায় কিছু ক্ষণের জন্য।